CELEX: C2005/115/20
Language: da
Date: 2005-05-14 00:00:00
Title: Sag C-104/05 P: Appel iværksat den 2. marts 2005 (fax af 28.2.2005) af El Corte Inglés SA til prøvelse af dom afsagt den 13. december 2004 af De Europæiske Fællesskabers Ret i Første Instans (Anden Afdeling) i sag T-8/03, El Corte Inglés, SA mod Kontoret for Harmonisering i det Indre Marked (Varemærker og Design) (KHIM)

14.5.2005   
            
            
               DA
            
            
               Den Europæiske Unions Tidende
            
            
               C 115/10
            
         Appel iværksat den 2. marts 2005 (fax af 28.2.2005) af El Corte Inglés SA til prøvelse af dom afsagt den 13. december 2004 af De Europæiske Fællesskabers Ret i Første Instans (Anden Afdeling) i sag T-8/03, El Corte Inglés, SA mod Kontoret for Harmonisering i det Indre Marked (Varemærker og Design) (KHIM)
   (Sag C-104/05 P)
   (2005/C 115/20)
   Processprog: italiensk
   Ved De Europæiske Fællesskabers Domstol er der den 2. marts 2005 iværksat appel af El Corte Inglés, SA, ved abogado J. Rivas Zurdo, til prøvelse af dom afsagt den 13. december 2004 af De Europæiske Fællesskabers Ret i Første Instans (Anden Afdeling) i sag T-8/03, El Corte Inglés, SA mod Kontoret for Harmonisering i det Indre Marked (Varemærker og Design) (KHIM).
   Appellanten har nedlagt følgende påstande:
   
               1.
            
            
               Den af Retten i Første Instans afsagte dom af 13. december 2004 i sag T-8/03, der blev meddelt sagsøgeren den 20. december 2004, og hvorved sagsøgeren delvist tabte sagen og blev pålagt sagsomkostningerne, ophæves.
            
         
               2.
            
            
               Det fastslås, at det ved Retten i Første Instans indledte søgsmål var velbegrundet, og følgelig
               
                           a)
                        
                        
                           annulleres den afgørelse, som Fjerde Appelkammer ved Kontoret for Harmonisering i det Indre Marked (Varemærker og Design) traf den 3. oktober 2002 (forenede sager 700/2004-4 og 746/2000-4), der, selv om den delvis tog sagsøgerens klage til følge og forkastede sagsøgtes påstande, ikke desto mindre tillod registrering af EF-varemærke 203570 for varer i klasse 18 og 24
                        
                     
                           b)
                        
                        
                           afslås registrering af EF-varemærket »Emilio Pucci« også for varerne i klasse 18: »læder og læderimitationer samt varer fremstillet af disse materialer og ikke indeholdt i andre klasser, skind og huder, kufferter og rejsetasker, paraplyer, parasoller og spadserestokke, piske og sadelmagervarer« og i klasse 24: »vævede stoffer og tekstilvarer (ikke indeholdt i andre klasser); senge- og bordtæpper«, som er de eneste klasser, for hvilke Harmoniseringskontoret har ladet varemærket registrere
                        
                     
                           c)
                        
                        
                           pålægges sagsøgte og intervenienten at betale omkostningerne ved sagens behandling i første instans og under appellen.
                        
                     
         Anbringender og væsentligste argumenter:
   Tilsidesættelse af artikel 8, stk. 1, litra b), i forordning nr. 40/94 som følge af ligheden mellem de varer, der er omfattet af de andre varemærker, og de varer, der er krævet beskyttelse for i varemærkeansøgningen
   den anfægtede dom henviser i præmisserne til generelle og abstrakte principper vedrørende den manglende lighed mellem varerne, selv om nærværende sag udgør en undtagelse
   komplementærforbindelsen mellem varerne i klasse 18 og i klasse 25, som intervenienten selv har gjort gældende i selskabets ansøgning, blev ikke taget i betragtning i Rettens dom, selv om denne komplementærforbindelse bestyrker konstateringen i retspraksis om, at klasserne i nomenklaturen blot er rene administrative kriterier
   kriteriet vedrørende den tilsigtede kreds af forbrugere er en faktor, der skal tages i betragtning på tidspunktet for sammenligningen. Derimod er de »relevante faktorer«, der er påberåbt i den anfægtede dom, og som generelt karakteriserer ligheden mellem varer, ikke omstændigheder, der absolut skal tages i betragtning ved sammenligningen af beskyttelsesområdet for to modstående varemærker
   den anfægtede dom lægger ved sammenligningen vægt på a prioriske og abstrakte kriterier af »materiel/mekanisk« karakter uden at overveje fællesnævneren, nemlig begrebet mode i dets mangeartede facetter
   offentligheden, der udgøres af forbrugere (gennemsnitsforbrugere), er det første og det sidste kriterium, der skal tages i betragtning, når varemærker er i konflikt, således som det bestemmes i artikel 8, stk. 1, litra b), i forordning nr. 40/94
   da ligheden mellem tegnene og mellem varerne fører til en risiko for forveksling, skal forbuddet, der er fastsat i artikel 8, stk. 1, litra b), i forordning nr. 40/94, finde anvendelse
   de af appellanten fremlagte beviser godtgør, at varemærket »Emilio Tucci« er velkendt, og følgelig finder artikel 8, stk. 5, anvendelse
   i den af Retten i Første Instans afsagte dom er varemærkets renommé fra og med 1994, dvs. før 1996, ikke blevet bedømt korrekt
   en del af Emilio Tucci's kundekreds kan endelig blive vildledt af varemærket Emilio Pucci, hvilket giver dette sidstnævnte en uberettiget fordel til skade for det ældre varemærke og dets eksklusive særpræg.